CELEX: 31981D0154
Language: el
Date: 1981-02-25 00:00:00
Title: 81/154/ΕΟΚ: Απόφαση τής Επιτροπής τής 25ης Φεβρουαρίου 1981 περί τροποποιήσεως τού καθεστώτος εισαγωγής τό οποίο προβλέπεται από τήν απόφαση 80/1278/ΕΟΚ τού Συμβουλίου καί τό οποίο εφαρμόζεται στήν Ιταλία έναντι τής ΕΣΣΔ όσον αφορά τά πλινθοποιηθέντα εκ νέου απορρίμματα κραμμάτων αργιλίου τών οποίων η περιεκτικότητα σέ αργίλιο δέν υπερβαίνει τό 97% (Το κείμενο στην ιταλική γλώσσα είναι το μόνο αυθεντικό)

Avis juridique important

|

31981D0154

81/154/ΕΟΚ: Απόφαση τής Επιτροπής τής 25ης Φεβρουαρίου 1981 περί τροποποιήσεως τού καθεστώτος εισαγωγής τό οποίο προβλέπεται από τήν απόφαση 80/1278/ΕΟΚ τού Συμβουλίου καί τό οποίο εφαρμόζεται στήν Ιταλία έναντι τής ΕΣΣΔ όσον αφορά τά πλινθοποιηθέντα εκ νέου απορρίμματα κραμμάτων αργιλίου τών οποίων η περιεκτικότητα σέ αργίλιο δέν υπερβαίνει τό 97% (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 072 της 18/03/1981 σ. 0019 - 0019

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 25ης Φεβρουαρίου 1981  περί τροποποιήσεως του καθεστώτος εισαγωγής το οποίο προβλέπεται από την απόφαση 80/1278/ΕΟΚ του Συμβουλίου και το οποίο εφαρμόζεται στην Ιταλία έναντι της ΕΣΣΔ όσον αφορά τα πλινθοποιηθέντα εκ νέου απορρίμματα κραμάτων αργιλίου των οποίων η περιεκτικότητα σε αργίλιο δεν υπερβαίνει το 97 %  (Μόνο το ιταλικό κείμενο είναι αυθεντικό)  (81/154/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3286/80 του Συμβουλίου της 4ης Δεκεμβρίου 1980 περί των καθεστώτων εισαγωγής έναντι χωρών κρατικού εμπορίου (1), και ιδίως το άρθρο 9 παράγραφος 1,  Εκτιμώντας:  ότι η απόφαση 80/1278/ΕΟΚ του Συμβουλίου (2) καθόρισε τις ποσοστώσεις εισαγωγής που ανοίγονται από τα Κράτη μέλη έναντι των χωρών κρατικού εμπορίου για το έτος 1981·  ότι σύμφωνα με το άρθρο 7 παράγραφος 1 του κανονισμού (ΕΟΚ) αριθ. 3286/80, η ιταλική κυβέρνηση πληροφόρησε τα λοιπά Κράτη μέλη και την Επιτροπή ότι επιθυμεί να γίνει τροποποίηση, σύμφωνα με τον εν λόγω κανονισμό, του καθεστώτος εισαγωγής που προβλέπεται από την παραπάνω απόφαση και το οποίο εφαρμόζεται στην Ιταλία έναντι της ΕΣΣΔ, όσον αφορά τα πλινθοποιηθέντα εκ νέου απορρίμματα κραμάτων αργιλίου των οποίων η περιεκτικότητα σε αργίλιο δεν υπερβαίνει το 97 % (ΚΔ ex 76.01)·  ότι το εν λόγω μέτρο δεν φαίνεται, από τη φύση του, να εμποδίζει την περαιτέρω ενοποίηση των καθεστώτων εισαγωγής που ισχύουν στα Κράτη μέλη, ούτε να επηρεάζει την ομαλή λειτουργία της Κοινής Αγοράς, και ότι συνεπώς είναι σκόπιμο να υιοθετηθεί,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η Ιταλική Δημοκρατία ανοίγει, κατ' εξαίρεση για το έτος 1981, ποσόστωση 1 000 τόνων για την εισαγωγή από την ΕΣΣΔ πλινθοποιηθέντων εκ νέου απορριμμάτων κραμάτων αργιλίου των οποίων η περιεκτικότητα σε αργίλιο δεν υπερβαίνει το 97 % (ΚΔ ex 76.01).  Άρθρο 2  Η παρούσα απόφαση απευθύνεται στην Ιταλική Δημοκρατία.  Έγινε στις Βρυξέλλες, στις 25 Φεβρουαρίου 1981.  Για την 'Επιτροπή  Etienne DAVIGNON  Αντιπρόεδρος  (1) ΕΕ αριθ. L 353 της 29. 12. 1980, σ. 1.  (2) ΕΕ αριθ. L 376 της 31. 12. 1980, σ. 1.